જયારે પ્રિયંકા શરૂઆતમાં અમેરિકા ગઇ હતી ત્યારે ત્યાંનું મીડિયા તેની સામે યોગ્ય રીતે ન વર્ત્યું. કદાચ તે પ્રિયંકાને ઓળખતા ન હતા અથવા તો ભારતીય હોવાના નાતે આમ બન્યું. ત્યારબાદ તેમનું વલણ ફ્રેન્ડલી થઇ ગયું. પ્રિયંકા કહે છે કે આપણે ઇન્ડિયામાં સ્ટાર છીએ તો દરેક દેશમાં આપણને એ જ સ્ટારડમ મળે તે જરાય જરૂરી નથી. દરેક દેશમાં તેના અલગ સેલિબ્રિટી હોય છે. મને ખુદ મારો પરિચય આપવામાં કોઇ પરેશાની થઇ નથી. ત્યાં કોઇએ મારું કામ જોયું ન હતું. તેથી મને લાગતું નથી કે તેમના ઇરાદા ખોટા હતા. એકાદ-બે લોકોને છોડીને અમેરિકન મીડિયાએ મને ખૂબ જ પ્રેમ અને માન આપ્યાં. મેં ક્યારેય ત્યાં નાનપ મહેસૂસ કરી નથી. •